proxectonos/corpus_dominio_legal_administrativo_tmp huggingface dataset:
RESOLUCIÓN do 6 de outubro de 2005, do tribunal designado para avaliar as probas para a obtención da capacitación profesional para o exercicio da actividade de transportista por estrada, axencia de transportes, transitario e almacenista-distribuidor, convocadas pola Resolución do 16 de xuño de 2005, da Dirección Xeral de Transportes, pola que se lle dá publicidade ao acordo no cal se elevan a definitivas as listas provisionais de admitidos e excluídos.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 17/10/2005

En cumprimento do establecido na Resolución do 16 de xuño de 2005, pola que se convocan probas para a obtención da capacitación profesional para o exercicio da actividade de transportista por estrada, axencia de transportes, transitario e almacenista distribuidor, este tribunal
ACORDOU:
Anunciar a exposición pública das listas definitivas de admitidos e excluídos, de conformidade coa base cuarta punto 4 da resolución da convocatoria, nos organismos seguintes: servizos centrais da Consellería de Política Territorial, Obras Públicas e
Transportes, servizos provinciais de Transportes e nas delegacións provinciais da devandita consellería.
Santiago de Compostela, 6 de outubro de 2005.
David González Coalla
Presidente do tribunal
ORDE do 10 de outubro de 2005 pola que se dispón o cesamento do presidente da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 17/10/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da comunidade autónoma.
Para lle dar cumprimento ao disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación do presidente da Autoridade Portuaria da Coruña.
En consecuencia,
DISPOÑO:
Artigo único.-O cesamento de Guillermo Grandío Chao, como presidente da Autoridade Portuaria da Coruña, agradecéndolle os servizos prestados.
Santiago de Compostela, 10 de outubro de 2005.
María José Caride Estévez
Conselleira de Política Territorial, Obras
Públicas e Transportes
RESOLUCIÓN do 22 de setembro de 2005, da Dirección Xeral de Tributos, pola que se lle concede a Ibercaja a condición de entidade colaboradora para a recadación dos tributos e outros ingresos de dereito público.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/10/2005

Esta dirección xeral, examinada a solicitude presentada por Ibercaja e baseándose no disposto no Real decreto 1684/1990, do 20 de decembro, polo que se aproba o Regulamento xeral de recadación,
modificado parcialmente polo Real decreto 448/1995, do 24 de marzo, dita a seguinte resolución:
Primeiro.-Autorízase Ibercaja para actuar como entidade colaboradora na xestión recadadora dos tributos e outros ingresos de dereito público, con suxeición ao establecido no artigo 78 e demais aplicables do Regulamento xeral de recadación.
Segundo.-Os ingresos realizaranse nas contas restrinxidas abertas, tituladas:
-Tesouro Facenda Pública de Galicia. Conta restrinxida de recadación para declaracións-liquidacións, autoliquidacións.
-Tesouro Facenda Pública de Galicia. Conta restrinxida de recadación para liquidacións notificadas.
-Tesouro Facenda Pública de Galicia. Conta restrinxida de recadación para taxas e prezos.
Terceiro.-Ibercaja deberá comunicar a esta dirección xeral o número de identificación das contas abertas para cada unha das agrupacións indicadas.
Contra esta resolución poderá interpoñerse, de conformidade co disposto no artigo 114 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, recurso de alzada ante o conselleiro de Economía e Facenda, no prazo dun mes contado desde o día seguinte ao da súa notificación.
Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 22 de setembro de 2005.
Pedro Antonio Fernández Fernández
Director xeral de Tributos
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 10 de outubro de 2005 sobre aprobación definitiva do Plan Xeral de Ordenación Municipal do Concello de Xunqueira de Ambía (Ourense).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 24/10/2005

O Concello de Xunqueira de Ambía remite o plan xeral de ordenación municipal para a súa aprobación definitiva de conformidade co previsto no artigo 85.5º da Lei 9/2002, do 30 de decembro, de ordenación urbanística e protección do medio rural de Galicia.
De conformidade co disposto polo artigo 89.1º da Lei 9/2002, a competencia para a aprobación definitiva dos plans xerais de ordenación municipal correspóndelle á conselleira competente en materia de urbanismo e ordenación do territorio.
Con data do 21-4-2005 o conselleiro de Política Territorial, Obras Públicas e Vivenda ditara orde pola que, conforme co previsto no artigo 85.5º b) da Lei 9/2002, resolveu non aprobar o Plan Xeral de Ordenación Municipal de Xunqueira de Ambía, mentras non fosen emendadas unha serie de deficiencias que o citado plan presentaba.
A Dirección Xeral de Urbanismo emite informe-proposta, de data 10-10-2005, sobre o plan xeral sometido a aprobación definitiva. Segundo este informe, o plan xeral agora presentado emenda axeitadamente a maior parte das deficiencias anteriormente detectadas, mais aínda subsiste algunha delas.
Visto canto antecede, ao abeiro do disposto no artigo 85.5º a) da Lei 9/2002, do 30 de decembro, de ordenación urbanística e protección do medio rural de Galicia, e por proposta do director xeral de Urbanismo segundo informe de 10-10-2005, apróbase definitivamente o Plan Xeral de Ordenación Municipal do Concello de Xunqueira de Ambía, coa expresa indicación do seguinte:
-Por mor da discrepancia existente entre o plano de ordenación a escala 1/5.000 e o plano 4.36 de ordenación a escala 1/2.000, o ámbito do solo urbano de Xunqueira de Ambía é o contido neste último plano, que é o de maior precisión.
-Entenderanse por non aprobados e polo tanto quedan sen efecto os textos da cartela do plano de ordenación 1 a escala 1/5.000 SU-1 solo urbano consolidado e SU-2 solo urbano non consolidado.
De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar a normativa e ordenanzas do plan aprobado definitivamente no BOP.
Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contenciosa-administrativa.
Santiago de Compostela, 10 de outubro de 2005.
María José Caride Estévez
Conselleira de Política Territorial, Obras Públicas e Transportes
ORDE do 29 de setembro de 2005 pola que se autoriza o cesamento de actividades do centro privado Technical School da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/10/2005

Examinado o expediente incoado pola titularidade do centro privado concertado Technical School da Coruña, no cal solicita o cesamento de actividades do dito centro.
Resultando que o centro privado Technical School obtivo, por Resolución do 20 de marzo de 2002 (DOG do 29 de abril), autorización para ciclos formativos de grao medio.
Resultando que o antedito centro privado tiña, por Orde do 6 de xullo de 2005 (DOG do 18 de xullo), concertadas unha (1) unidade do ciclo formativo de grao medio Xestión administrativa e unha (1) unidade do ciclo formativo de grao medio Comercio.
Vistos o Real decreto 2377/1985, do 18 de decembro (BOE do 27 de decembro), polo que se aproba o Regulamento de normas básicas sobre concertos educativos; Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cesamento de actividades do centro privado Technical School da Coruña, segundo os datos que se relacionan no anexo desta orde, que
dando nulas e sen ningún efecto as disposicións que autorizan o funcionamento legal do devandito centro.
Segundo.-A extinción da autorización acordada no punto anterior é, así mesmo, causa de extinción do concerto educativo, con efectos económico-administrativos do 2 de outubro de 2005.
Terceiro.-Esta orde entrará en vigor o día seguinte ao da súa publicación no Diario Oficial de Galicia.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 29 de setembro de 2005.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Localidade: A Coruña.
Concello: A Coruña.
Enderezo: Real, 36.
Código do centro: 15005294.
Denominación: Technical School.
Autorización do cesamento de actividades do centro.
ORDE do 27 de setembro de 2005 pola que se autoriza o cambio de titularidade do centro privado de educación infantil Los Sauces da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/10/2005

Examinado o expediente presentado polo centro privado de educación infantil Los Sauces da Coruña, no cal solicita o cambio de titularidade do devandito centro.
Resultando que, mediante escritura pública notarial, José Luis Blanco Maciñeira lle cede a súa titularidade, para todos os efectos, a María Carmen Dorrego Pena, aceptando esta a dita cesión.
Resultando que o referido centro docente ten a correspondente autorización para impartir ensinanzas.
Vistos o Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar o cambio de titularidade do centro privado de educación infantil Los Sauces da Coruña, código 15020477, a favor de María Carmen Dorrego Pena, con todos os dereitos e obrigas contraídas polo
cesionista José Luis Blanco Maciñeira, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 27 de setembro de 2005.
Laura Sánchez Piñón
Conselleira de Educación e Ordenación
Universitaria
ORDE do 6 de outubro de 2005 pola que se fai pública a ampliación do importe existente para a concesión das axudas e subvencións para a promoción asistencial, social, cultural e informativa das comunidades de galegos no exterior para o exercicio 2005, convocadas pola Orde do 30 de decembro de 2004, pola que se regulan os programas de axudas e subvencións para a promoción asistencial, social, cultural e informativa das comunidades de galegos no exterior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/10/2005

A Orde do 30 de decembro de 2004, da extinta Consellería de Emigración, pola que se regulan os programas de axudas e subvencións para a promoción asistencial, social, cultural e informativa das comunidades de galegos no exterior para o exercicio 2005 (DOG nº 7, do 12 de xaneiro de 2005), establece na súa disposición adicional quinta o importe do crédito inicial outorgado para esta finalidade.
As axudas que anualmente se veñen concedendo ás comunidades de galegos no exterior ao abeiro destes programas espertou un crecente interese neste exercicio, especialmente para a organización de novas iniciativas a favor dos emigrantes, tanto de carácter asistencial, como social, cultural ou de acción informativa.
Unha vez revisados os expedientes presentados ao abeiro da devandita orde, comprobouse que o importe total solicitado destas axudas superaba amplamente a existencia de crédito, o que faría imposible atender a demanda da maior parte das solicitudes presentadas.
Considerando todo o dito anteriormente, cómpre ampliar o importe da contía inicial previsto na Orde do 30 de decembro de 2004, pola que se regulan os programas de axudas e subvencións para a promoción asistencial, social, cultural e informativa das comunidades de galegos no exterior coa finalidade de conceder axudas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Para o exercicio orzamentario 2005 ampliarase en 24.200 euros o importe da contía inicial prevista na Orde do 30 de decembro de 2004, pola que se regulan os programas de axudas e subvencións para a promoción asistencial, social, cultural e informativa das comunidades de galegos no exterior, que será financiada con cargo ao crédito dispoñible na aplicación orzamentaria 52.50.213A.480.0. Subvencións dedicadas ao cumprimento da Lei 4/1983.
Segundo.-Esta modificación non afecta os prazos establecidos na Orde do 30 decembro de 2004 pola que se regulan os programas de axudas e subvencións para a promoción asistencial, social, cultural e informativa das comunidades de galegos no exterior, para a presentación de solicitudes nin tampouco afecta o resto do articulado da devandita orde.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de outubro de 2005.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 28 de setembro de 2005 de delegación de sinatura da potestade certificante do secretario xeral no xefe da Unidade de Xestión Económica de I+D e no xefe da Unidade de Xestión da Produción Científica e Tecnolóxica.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 19/10/2005

Por Resolución do 14 de xullo de 2003 (DOG do 18 de agosto e do 17 de outubro), modificada pola Resolución do 18 de maio de 2004 (DOG do 1 de xuño), aprobouse a delegación de sinatura da potestade certificante do secretario xeral en determinados órganos. O punto sexto da dita resolución establece: «Delégase no director da Oficina de Investigación e Tecnoloxía (OIT) o asinamento de certificacións relativas ao financiamento, ingresos e execución de gastos das actividades de investigación e desenvolvemento realizadas na USC, cando esa certificación teña que ser achegada como xustificantes ante entidades financiadoras das ditas actividades. Tamén se delega no mesmo órgano o asinamento de certificacións relativas aos datos que consten na documentación que se atopa nos arquivos da citada oficina. Estas certificacións irán visadas polo xefe da unidade administrativa que corresponda».
Producida unha situación de vacante no posto de director da Oficina de Investigación e Tecnoloxía (OIT), e tendo en conta o elevado número de cer
tificacións que se expiden e a urxencia destas, cómpre adaptar a delegación á nova situación.
Por todo o anterior, resolvo modificar a Resolución do 14 de xullo de 2003 (DOG do 18 de agosto e do 17 de outubro), modificada pola Resolución do 18 de maio de 2004 (DOG do 1 de xuño), sobre a delegación de sinatura da potestade certificante do secretario xeral en determinados órganos, do seguinte xeito:
Sexto.-No eido das competencias atribuídas na xestión da investigación universitaria:
a) Delégase no xefe da Unidade de Xestión Económica de I+D o asinamento de certificacións relativas ao financiamento, ingresos e execución de gastos das actividades de investigación e desenvolvemento realizadas na USC, cando esa certificación teña que ser achegada como xustificación ante entidades financiadoras das ditas actividades.
b) Delégase no xefe da Unidade de Xestión da Produción Científica e Tecnolóxica o asinamento de certificacións relativas aos datos que consten na documentación que se atopa nos arquivos da citada oficina.
Disposición derrogatoria
Esta resolución derroga parcialmente e nos termos indicados a Resolución do 14 de xullo de 2003 (DOG do 18 de agosto e do 17 de outubro) e a Resolución do 18 de maio de 2004 (DOG do 1 de xuño), polas que se aproban a delegación de sinatura da potestade
certificante do secretario xeral en determinados órganos, así como calquera outra que se opoña ao contido desta delegación de sinatura.
Disposición derradeira
Esta resolución terá eficacia o día seguinte ao da súa publicación no Diario Oficial de Galicia.
Santiago de Compostela, 28 de setembro de 2005.
Joaquín Rodríguez-Toubes Muñiz
Secretario xeral da Universidade de Santiago
de Compostela
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 6 de outubro de 2005 pola que se convoca un curso sobre documentación de condutores e vehículos estranxeiros.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 19/10/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a realización dun curso sobre documentación de condutores e vehículos estranxeiros, que se deberá desenvolver conforme as seguintes bases:
Obxectivos:
-Dotar os membros das forzas e corpos de seguridade dos coñecementos fundamentais en materia documental (formato, medidas de seguridade, validez, etc.), profundando nos relacionados coa condución e circulación de vehículos de motor e como complemento ás actividades relacionadas coa vixilancia do tráfico e o control policial.
Destinatarios:
O curso vai dirixido aos membros das forzas e corpos de seguridade.
Inscrición:
A inscrición dos participantes será totalmente gratuíta.
Prazas:
30 prazas.
Solicitudes:
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de outubro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares
previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas:
O curso realizarase os días 2, 3 e 4 de novembro das 9.30 ás 14.00 horas e das 15.30 ás 19.00 horas, excepto o día 4, que será das 9.30 ás 13.30 horas.
Contido:
-Documentos.
-Permisos nacionais e internacionais de condución.
-Documentos de circulación. Propiedade de vehículos.
-Elementos de identificación de vehículos.
-Falsificacións. Cotexos documentos dubitados e indubitados.
Relación de admitidos:
A relación de admitidos farase pública o día 28 de outubro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando aos teléfonos 986 59 02 41, 59 02 43, 59 02 44.
Lugar:
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia:
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións:
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 6 de outubro de 2005.
Carlos Suárez-Mira Rodríguez
Director do Centro de Estudos Xudiciais
e Seguridade Pública de Galicia
ORDE do 30 de setembro de 2005 pola que se resolve a convocatoria de premios ás actuacións de calidade na educación postas en marcha por centros públicos de niveis non universitarios, durante o curso académico 2004-2005 cofinanciados polo Fondo Social Europeo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/10/2005

Por Orde do 25 de abril de 2005 (DOG do 29 de abril) a Consellería de Educación e Ordenación Universitaria convocou premios ás actuacións de calidade na educación postas en marcha por centros públicos de niveis non universitarios, durante o curso académico 2004-2005 cofinanciados polo Fondo Social Europeo.
Vista a proposta formulada polo xurado de selección, e de conformidade coa base undécima da convocatoria,
RESOLVO:
Primeiro.-Conceder, con cargo ao concepto orzamentario 07.04.3225.640.2, os premios que se relacionan no anexo desta orde.
Segundo.-Autorízase a Dirección Xeral de Formación Profesional e Ensinanzas Especiais a ditar as instrucións necesarias para a aplicación e desenvolvemento desta orde.
Terceiro.-Contra esta resolución as persoas interesadas poderán interpoñer recurso potestativo de reposición perante a conselleira de Educación e Ordenación Universitaria no prazo dun mes, contado a partir do día seguinte ao da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro) que modifica a Lei 30/1992, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 30 de setembro de 2005.
Laura Sánchez Piñón
Conselleira de Educación e Ordenación
Universitaria
ANEXO
Categoría 1: premio á calidade na educación.
1. IES Perdouro, Burela.
2. CRA Nosa Sª do Faro, Ponteceso.
3. CFR Lugo, Lugo.
4. IES María Sarmiento, Viveiro.
5. IES Francisco Daviña Rey, Monforte.
6. IES Coroso Ribeira.
Categoría 2: premio ás accións de mellora.
1. CEIP Dr. Fleming, Vigo.
2. IES Ricardo Carballo Calero, Ferrol.
3. IES As Telleiras, Narón.
4. CPI de Atios, Valdoviño.
5. CEIP de Lourido, Poio.
6. IES Celanova, Celanova.
7. CEIP A Fraga As Pontes.
8. IES Afonso X O Sabio, Cambre.
CORRECCIÓN de erros.-Resolución do 17 de xuño de 2005 pola que se ordena a publicación do acordo do Consello da Xunta de Galicia do 16 de xuño de 2005 polo que se aproba a nova relación de postos de traballo desta consellería.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/10/2005

Advertidos erros na Resolución do 17 de xuño de 2005, publicada no DOG nº 121, do luns 24 de xuño de 2005, é necesario facer as oportunas correccións:
-Na páxina 11.163, no centro de destino: «VICESECRETARÍA XERAL», no posto «PR.C02.00.003.15770.081.-XEFE SECCIÓN REXISTRO E COMPULSAS», na columna «Forma prov.», onde di: «LD», debe dicir: «C»; na columna «Gr.», onde di: «A», debe dicir: «ABC»; na columna «Titulación académica», débese suprimir: «2062»; na columna «Adscr. Adm. P.», onde di: «A11», debe dicir: «AXG» e na columna «Formación específica», débese suprimir: «640».
-Na páxina 11.170, no centro de destino: «DELEGACIÓN PROVINCIAL LUGO», no posto «PR.C99.10.000.27001.062.-POSTO BASE GRUPO D», na columna «Observacións», onde di: «CANDO SEXA VACANTE HORARIO ESPECIAL», debe dicir: «OCUPADO LABORAL FIXO//CANDO SEXA VACANTE: HORARIO ESPECIAL».
-Na páxina 11.179, no centro de destino: «DELEGACIÓN PROVINCIAL PONTEVEDRA», no posto «PR.C99.10.000.36001.038.-TÉCNICO AUXILIAR», na columna «Categoría», onde di: «96», debe dicir: «82».
CORRECCIÓN de erros.-Orde do 21 de setembro de 2005 pola que se fixan as tarifas máximas aplicables á asistencia sanitaria concertada polo Servizo Galego de Saúde e se actualizan os prezos dos concertos vixentes.
CONSELLERÍA DE SANIDADE — III. OUTRAS DISPOSICIÓNS — 25/10/2005

Advertidos erros na citada orde, publicada no Diario Oficial de Galicia nº 201, do mércores 19 de outubro de 2005, procede facer as seguintes correccións:
-Na páxina 16.881, no punto 2, onde di: «Consultas sucesivas e revisións:», debe dicir: «2.2. Consultas sucesivas e revisións:».
-Na páxina 16.884, no artigo 8º, onde di: «..., o imposto sobre o valor incluído (IVE) dos servizos gravados con el», debe dicir: «..., o imposto sobre o valor engadido (IVE) dos servizos gravados con el».
ORDE do 23 de setembro de 2005 pola que se resolve a cesión en propiedade de equipos portátiles e material auxiliar de excarceración, para misións de protección civil, aos concellos e mancomunidades de concellos galegos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/10/2005

Pola Orde do 21 de abril de 2005 (DOG nº 84, do 3 de maio) a Consellería de Xustiza, Interior
e Administración Local anunciou as normas para a cesión en propiedade de equipos portátiles e material auxiliar de excarceración, para misións de protección civil, aos concellos e mancomunidades de concellos galegos.
Vista a proposta de resolución feita pola comisión avaliadora, en aplicación do artigo 7 da Orde do 21 de abril de 2005,
RESOLVO:
Primeiro.-Conceder, con cargo á aplicación 13.03.231A.623.0 dos orzamentos xerais da Comunidade Autónoma de Galicia para o ano 2005, a cesión en propiedade de equipos portátiles e material auxiliar de excarceración para misións de protección civil, aos concellos que a seguir se relacionan.
Relación que se cita
CONCELLO
MATERIAL
CEDEIRA
EQUIPO PORTÁTIL DE EXCARCERACIÓN
A FONSAGRADA
EQUIPO PORTÁTIL DE EXCARCERACIÓN
MACEDA
EQUIPO PORTÁTIL DE EXCARCERACIÓN
O CARBALLIÑO
BOMBA HIDRÁULICA
BRIÓN
CIZALLA HIDRÁULICA
MELIDE
CIZALLA HIDRÁULICA
MUXÍA
CIZALLA HIDRÁULICA
SARRIA
CIZALLA HIDRÁULICA
A GUDIÑA
CIZALLA HIDRÁULICA
XOVE
EQUIPO MULTIUSOS
SANTA COMBA
COXÍNS ELEVADORES
CANGAS
COXÍNS ELEVADORES
Segundo.-Notificarlles o contido desta resolución aos concellos beneficiarios, especificando as condicións particulares que deberán cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de setembro de 2005.
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 22 de setembro de 2005 pola que se convoca un curso de protección do medio.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 04/10/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso de protección do medio, que deberá desenvolverse conforme as seguintes bases:
Obxectivos.
-Coñecer a normativa máis importante que afecta a operativa ambiental.
-Dominar a operativa básica de actuación profesional na área de ambiente.
Destinatarios.
O curso vai dirixido aos membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
80 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 18 de outubro de 2005 ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase do 26 ao 28 de outubro en horario das 9.30 ás 14.00 e das 15.30 ás 19.00 horas; exepto o día 28 que será das 9.30 ás 13.30 horas cunha duración de 20 horas lectivas.
Contido.
I. Normativa estatal e autonómica.
II. Residuos e verteduras.
III. Toma de mostras.
IV. Procedemento sancionador.
V. Operativa e casuística policial.
Relación de admitidos.
A relación de admitidos farase pública o día 20 de outubro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 22 de setembro de 2005.
Carlos Suárez-Mira Rodríguez
Director do Centro de Estudos Xudiciais
e Seguridade Pública de Galicia
RESOLUCIÓN do 22 de setembro de 2005 pola que se convoca un curso sobre fotografía dixital.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 04/10/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso sobre fotografía dixital, que se deberá desenvolver conforme as seguintes bases:
Obxectivos.
-Dotar os membros dos corpos de seguridade dos coñecementos fundamentais para levar a cabo as tarefas máis importantes no campo da fotografía dixital aplicada á función policial, especialmente aos atestados por accidentes de tráfico.
Destinatarios.
O curso vai dirixido aos membros dos corpos da Policía local de Galicia.
Os participantes deberán posuír necesariamente coñecementos de informática a nivel usuario.
Inscrición.
A inscrición dos participantes será totalmente gratuíta.
Prazas.
20 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 17 de outubro de 2005 ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase do 25 ao 27 de outubro.
O horario será das 9.30 ás 14.00 horas e das 15.30 ás 19.00 horas; excepto o día 27, que será das 10.00 ás 14.00 horas.
Contido.
* Fotografía dixital.
-As cámaras dixitais: manexo e posibilidades.
-O tratamento de imaxes.
-A súa crecente utilización na operativa policial.
Relación de admitidos.
A relación de admitidos farase pública o día 19 de outubro a partir das 14.00 horas, no taboleiro
de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 22 de setembro de 2005.
Carlos Suárez-Mira Rodríguez
Director do Centro de Estudos Xudiciais
e Seguridade Pública de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 46/2005, do 4 de marzo, polo que se aproba a bandeira do Concello da Pobra do Brollón (Lugo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 17/03/2005

O Concello da Pobra do Brollón considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta da súa representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma Galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día catro de marzo de dous mil cinco,
DISPOÑO:
Artigo único.-Aprobar a bandeira do Concello da Pobra do Brollón, que figura como anexo, organizada do seguinte xeito: partida de amarelo á asta, co piñeiro de verde e a vide enroscada nel, froitada de vermello e de verde ao batente.
Santiago de Compostela, catro de marzo de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 47/2005, do 4 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 43 Plan de Obras e Servizos Navia de Suarna. Estrada local de Penasinceira por Pin a Mazaira e Paradela (termo municipal de Navia de Suarna).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 17/03/2005

A Deputación Provincial de Lugo en sesión do día trinta de abril de dous mil catro, aprobou o proxecto da obra nº 43 Plan de Obras e Servizos Navia de Suarna. Estrada local de Penasinceira por Pin a Mazaira e Paradela e, na sesión do trinta e un de maio de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado xa que, segundo sinala a deputación, trátase de dar un acceso en condicións a núcleos de poboación nunha zona de fortes pendentes e cunha grande estreiteza, polo que a actuación reduciría o risco de accidentes de tráfico nun futuro.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día catro de marzo de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 43 Plan de Obras e Servizos Navia de Suarna. Estrada local de Penasinceira por Pin a Mazaira e Paradela, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, catro de marzo de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
RESOLUCIÓN do 22 de setembro de 2005 pola que se convoca un curso básico de transportes.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 03/10/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso básico de transportes, que deberá desenvolverse conforme as seguintes bases:
Obxectivos.
-Actualizar os membros dos corpos de policía local nos coñecementos e normativa necesarios que lles poidan ser útiles no desempeño posterior do seu labor profesional.
Destinatarios.
O curso vai dirixido aos membros dos corpos de policía local da Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 11 de outubro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na Avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 17 ao 21 de outubro, cunha duración de 20 horas lectivas.
Contido.
-I. Ámbito e normativa de aplicación. Clasificación. Títulos habilitantes. Distintivos.
-II. Transporte de mercadorías perigosas.
-III. Aparello de control tacógrafo. Tempos de condución e descanso.
-IV. Prestación de servizos: transporte escolar, mercadorías perecedoiras, taxis, etc.
-V. Práctica de inspección e procedemento sancionador. Documentos de control.
Relación de admitidos.
A relación de admitidos farase pública o día 13 de outubro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na Avenida da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 22 de setembro de 2005.
Carlos Suárez-Mira Rodríguez
Director do Centro de Estudos Xudiciais
e Seguridade Pública de Galicia
CORRECCIÓN de erros.-Orde do 1 de febreiro de 2005 pola que se aproban as bases que rexerán as convocatorias de axudas correspondentes ás accións dos programas sectoriais de recursos naturais, tecnoloxías para a innovación e servizos ao cidadán do Plan Galego de Investigación, Desenvolvemento e Innovación Tecnolóxica e procédese á súa convocatoria para o ano 2005.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 17/03/2005

Advertido erro na devandita orde publicada no Diario Oficial de Galicia número 28, do xoves, día 10 de febreiro de 2004, cómpre facer a seguinte corrección:
Na páxina 2.311 na relación de centros tecnolóxicos indicada na letra C) debe incluirse:
-Centro Tecnolóxico da Carne.
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Resolución do 17 de xuño de 2005 pola que se ordena a publicación do acordo do Consello da Xunta de Galicia do 16 de xuño de 2005, polo que se aproba a nova relación de postos de traballo da Consellería de Política Territorial, Obras Públicas e Vivenda.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/10/2005

Advertido erro na devandita resolución, publicada no DOG nº 122, luns 27 de xuño de 2005, cómpre facer a oportuna corrección:
-Na páxina 11.282, no Centro de destino «SECRETARÍA XERAL», débese suprimir o posto de traballo: «OT.CO2.00.000.15770.012. AUXILIAR ADMINISTRATIVO».
RESOLUCIÓN do 21 de xullo de 2005 pola que se fan públicas as axudas concedidas ao abeiro da Orde do 2 de febreiro de 2005, pola que se convocan axudas de cooperación exterior de carácter humanitario ou de emerxencia para o ano 2005, e pola que se aproban as bases reguladoras da concesión destas axudas.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/10/2005

O artigo 5º da Orde do 2 de febreiro de 2005 pola que se convocan axudas de cooperación exterior de carácter humanitario ou de emerxencia para o ano 2005 e pola que se aproban as bases reguladoras da concesión destas axudas, dispón que «Unha vez ultimada a concesión de axudas, publicarase no Diario Oficial de Galicia a relación das concedidas con indicación do beneficiario, contía, país de destino e finalidade».
Na súa virtude,
RESOLVO:
Publicar no Diario Oficial de Galicia as axudas concedidas por resolucións desta secretaría xeral por razón de carácter humanitario ou de emerxencia, por un importe global de douscentos mil euros (200.000 euros), nas contías, beneficiarios, país de destino e finalidade que se relaciona no anexo desta resolución.
Santiago de Compostela, 21 de xullo de 2005.
P.D. (Orde 2-2-2005)
Jesús Gamallo Aller
Secretario xeral de Relacións coa Unión Europea
e Cooperación Exterior
ANEXO
Expediente
Beneficiario
Denominación do proxecto
País
Total axuda
concedida
1/2005
Misioneras del Divino Maestro
Centro de axuda Brisas del Este. Cidade Bolívar
Venezuela
13.800
2/2005
Fundación Cume para el Desarrollo de Culturas y Pueblos
Mellora da calidade de vida de 945 persoas, a través da autoconstrución de sanitarios familiares en El Alto
Bolivia
25.400
3/2005
Asociación de Estudantes Galegos para Axuda Social (EGAS)
Axuda alimentaria e sanitaria a familias cubanas
Cuba
30.000
4/2005
Manos Unidas
Acompañamento físico e mental das vítimas da emerxencia Tsunami, estado de Tamul Nadu
India
25.440
6/2005
Addis-Galicia (Asociación pro Dereitos da Infancia)
Ceonce: comedor de barrio para nenos indixentes e VIH positivos. Addis Abeba
Etiopía
18.000
8/2005
Asociación España con Acnur
Emerxencia no leste do Chad: acceso a auga potable
Chad
30.000
9/2005
Solidariedade Internacional de Galicia
Mellora das condicións sanitarias no campo de refuxiados palestinos de Dbayeh
Líbano
25.000
10/2005
Asamblea de Cooperación por la Paz
Axuda de primeira emerxencia para 1.950 persoas damnificadas polas inundacións causadas polo paso da onda tropical Beatriz
El Salvador
20.000
11/2005
Fundación Cume para el Desarrollo de Culturas y Pueblos
Axuda de emerxencia aos damnificados polo furacán Dennis en Cuba
Cuba
12.360
TOTAL
200.000
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 512/2005, do 29 de setembro, polo que se modifican os estatutos da S.A. de Xestión do Plan Xacobeo.
CONSELLERÍA DE ECONOMÍA E FACENDA — I. DISPOSICIÓNS XERAIS — 06/10/2005

Publicados os decretos 211/2005, do 3 de agosto, polo que se establece a estrutura orgánica da Xunta de Galicia; 231/2005, do 11 de agosto, polo que se establecen os centros directivos dependentes da Xunta de Galicia e 232/2005, do 11 de agosto, polo que se fixa a estrutura orgánica dos departamentos da Xunta de Galicia, faise preciso modificar os estatutos da S.A. de Xestión do Plan Xacobeo para o que, e de conformidade co disposto nos artigos 47 e seguintes da Lei 3/1985, do 12 de abril, do patrimonio da comunidade autónoma, e no artigo 111 do Decreto 50/1989, do 9 de marzo, polo que se aproba o Regulamento que a desenvolve, por proposta do conselleiro de Economía e Facenda, logo de deliberación do Consello da Xunta de Galicia na súa reunión do día vinte e nove de setembro de dous mil cinco,
DISPOÑO:
Artigo único.-Modificar os artigos 17º e 23º dos estatutos da S.A. de Xestión do Plan Xacobeo, aprobados polo Decreto 377/1991, do 19 de setembro, que quedan redactados nos seguintes termos:
«Artigo 17º.-O Consello de Administración.
1. O Consello de Administración estará integrado por un mínimo de 5 e un máximo de 7 conselleiros, que serán nomeados pola Xunta Xeral.
2. Será presidente do Consello de Administración da S.A. de Xestión do Plan Xacobeo o conselleiro competente en materia de turismo.
3. O secretario do Consello de Administración será o director xeral de Turismo, e en defecto da súa asistencia, asumirá as súas funcións o conselleiro de menor idade.
Artigo 23º
1. Por proposta do presidente, o Consello de Administración poderá nomear un ou varios conselleiros delegados coas facultades que se determinen no correspondente acordo. Do mesmo xeito, poderá constituír comisións ou comités con carácter permanente ou ocasional e coa composición, atribucións, réxime das reunións, requisitos dos acordos e garantías que máis conveña á mellor e máis recta xestión e administración dos intereses sociais.
2. Os comités e as comisións serán presididas polo presidente e, no seu defecto, polo conselleiro de maior idade.
3. As actas que, se é o caso, se levanten serán autorizadas polo secretario do consello».
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e nove de setembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda